
Referat
privind  aprobarea contractului de asociere dintre 
Municipiul Timişoara şi Clubul Sportiv „Calor” Timişoara
Prin adresa nr. SC2007-5873/13.03.2007 următorii consilieri locali: Radu Ţoancă, Vasi Călin Vasile, Valentin Moldovan şi Sorin Grindeanu, solicită aprobarea Consiliului Local în vederea asocierii acestuia cu  C.S. „Calor” Timişoara şi mandatarea domnului primar Gheorghe Ciuhandu şi a domnului secretar Ioan Cojocari să semneze în numele Municipiului Timişoara acest contract.

Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).

Conform documentelor anexate propunem aprobarea acestui proiect.

